รัฐบาลไทย-ข่าวทำเนียบรัฐบาล-ผลการประชุมสภาการศึกษา ครั้งที่ 1/2561
วันอังคารที่ 16 มกราคม 2561
ผลการประชุมสภาการศึกษา ครั้งที่ 1/2561
นพ.ธีระเกียรติ เจริญเศรษฐศิลป์ รมว.ศึกษาธิการ เป็นประธานการประชุม ได้เห็นชอบตั้งคณะอนุกรรมการสภาการศึกษา 9 คณะ โดยมุ่งหวังให้เสนอแนะเชิงนโยบายด้านระบบการศึกษาของประเทศในด้านต่างๆ
"สภาการศึกษา" ประชุมนัดแรกปี2561โดยนพ.ธีระเกียรติ เจริญเศรษฐศิลป์ รมว.ศึกษาธิการ เป็นประธานการประชุม ได้เห็นชอบตั้งคณะอนุกรรมการสภาการศึกษา9 คณะ โดยมุ่งหวังให้เสนอแนะเชิงนโยบายด้านระบบการศึกษาของประเทศในด้านต่างๆให้การทํางานของสภาการศึกษาไม่ใช่เป็นเพียงแค่เสือกระดาษที่สําคัญคือผลิตบัณฑิตจบออกมาแล้วมีงานทํา ผลิตคนให้รองรับและตรงกับงาน เพื่อให้ตลาดแรงงานสามารถขับเคลื่อนไปได้อย่างมีคุณภาพ ตามนโยบายที่สําคัญของนายกรัฐมนตรี
เมื่อวันจันทร์ที่ 15 มกราคม 2561 ณ ห้องประชุมกําแหง พลางกูร ชั้น 3 อาคาร 56 ปี สํานักงานเลขาธิการสภาการศึกษา (สกศ.),นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมสภาการศึกษา ครั้งที่ 1/2561 โดยมี ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ พร้อมด้วยนายชัยพฤกษ์ เสรีรักษ์ เลขาธิการสภาการศึกษา, นายชัยยศ อิ่มสุวรรณ์ รองเลขาธิการสภาการศึกษา, ผู้บริหารหน่วยงาน 5 องค์กรหลักของกระทรวงศึกษาธิการ และกรรมการผู้ทรงคุณวุฒิ เข้าร่วมประชุม
นพ.ธีระเกียรติ เจริญเศรษฐศิลป์รมว.ศึกษาธิการ ในฐานะประธานกรรมการสภาการศึกษากล่าวว่าการประชุมสภาการศึกษาในครั้งนี้ได้เชิญศ.คลินิก นพ.อุดม คชินทร รมช.ศึกษาธิการเข้าร่วมประชุมด้วย ซึ่งเป็นบุคคลกําลังสําคัญของกระทรวงศึกษาธิการที่จะมาช่วยผลักดันเรื่องการศึกษาและการดําเนินงานต่าง ๆ ของสภาการศึกษาอีกทางหนึ่งด้วยเพราะภารกิจของกระทรวงศึกษาธิการมีมากมาย
สําหรับการประชุมครั้งนี้ ที่ประชุมได้มีมติเห็นชอบแนวทางการดําเนินงานการจัดทําข้อเสนอเชิงนโยบาย ประจําปีงบประมาณ 2561 ของคณะอนุกรรมการสภาการศึกษาทั้ง 9 คณะประกอบด้วย
ด้านนโยบายการศึกษาและการขับเคลื่อนแผนสู่การปฏิบัติ โดยมีเรื่องสําคัญที่จะต้องเร่งดําเนินการ คือ การผลักดันแผนการศึกษาแห่งชาติให้ทันต่อสถานการณ์ และส่งเสริมแผนดังกล่าวสู่การปฏิบัติ
ด้านระบบฐานข้อมูลและตัวชี้วัดจะมีการพัฒนาฐานข้อมูลขนาดใหญ่ (Big Data) ของกระทรวงศึกษาธิการ และวิเคราะห์ข้อมูลตัวชี้วัดและนําเสนอผล (Dashboard)
ด้านระบบทรัพยากรและการเงินเพื่อการศึกษา เน้นการวิเคราะห์องค์ประกอบพื้นฐานที่จําเป็นต่อการจัดการศึกษา และรวบรวมข้อมูลรายจ่ายด้านการศึกษาในทุกระดับ
ด้านมาตรฐานการศึกษาและการจัดการเรียนรู้ เพื่อขับเคลื่อนมาตรฐานการศึกษาสู่การปฏิบัติ, ส่งเสริมและสนับสนุนสถานศึกษานํามาตรฐานสู่การปฏิบัติ สร้างความรับรู้ ความเข้าใจให้ครอบคลุมทุกกลุ่มเป้าหมาย
ด้านการประเมินผลมีการประเมินผลการจัดการศึกษาตามแผนการศึกษาแห่งชาติ นโยบายรัฐบาล และแผนอื่น ๆ ที่มีความเกี่ยวข้อง
ด้านกฎหมายการศึกษา มีแนวทางในการกําหนดแผน พัฒนา ศึกษาวิจัยกฎหมายการศึกษา ตลอดจนพิจารณากลั่นกรองกฎหมายที่ออกตาม พ.ร.บ.การศึกษาแห่งชาติ
ด้านการวิจัยการศึกษา ได้กําหนดทิศทาง พร้อมหาแนวทางส่งเสริมสนับสนุนการทําวิจัย และกลั่นกรอง หัวข้อการทําวิจัยของเครือข่ายวิจัยทางการศึกษาของ สกศ.
ด้านบทบาทของภาคประชาสังคมเพื่อการศึกษา จะพิจารณาให้คําแนะนํา การมีส่วนร่วมของภาคประชาสังคมในการจัดการศึกษา พัฒนาข้อเสนอเชิงนโยบายจากการมีส่วนร่วมของภาคประชาสังคม และดําเนินการสื่อประชาสัมพันธ์
ด้านศาสนา ศิลปะ วัฒนธรรม กีฬา และภูมิปัญญา เน้นการจัดกระบวนการเรียนรู้ทั้งด้านศาสนา ศิลปะ วัฒนธรรม กีฬา และภูมิปัญญา ส่งเสริมบูรณาการความรู้ ในสถานศึกษาและติดตามประเมินผล
หลังจากนี้ สกศ. จะเร่งจัดทําองค์ประกอบของคณะอนุกรรมการทั้ง9คณะเสนอต่อรัฐมนตรีว่าการกระทรวงศึกษาธิการพิจารณาลงนามแต่งตั้งต่อไปเพื่อให้คณะอนุกรรมการทุกชุดสามารถดําเนินการนโยบายในด้านต่าง ๆ ที่วางไว้โดยเร็ว ส่วนจะมีการตั้งคณะอนุกรรมการในเรื่องใดเพิ่มเติมนั้น ขอให้สภาการศึกษาพิจารณา หากจําเป็นก็จะได้ดําเนินการพิจารณาแต่งตั้งต่อไป
นพ.ธีระเกียรติ กล่าวย้ําถึงกรรมการสภาการศึกษาชุดนี้ด้วยว่าถือเป็นสภายุคใหม่ที่รวมผู้เชี่ยวชาญและผู้ทรงคุณวุฒิจากหลากหลายด้าน ทั้งองค์กรภาครัฐและภาคเอกชน ที่สดใสและเข้มแข็งส่วนการตั้งคณะอนุกรรมการทั้ง9ด้าน เพื่อให้ข้อเสนอแนะเชิงนโยบายจะทําให้การทํางานของคณะกรรมการสภาการศึกษาไม่ใช่เป็นเพียงแค่เสือกระดาษและการประชุมครั้งนี้ยิ่งทําให้ได้รับข้อเสนอแนะที่เป็นประโยชน์มากต่อการผลักดันนโยบายทางด้านการศึกษาให้เกิดขึ้นจริงอย่างเป็นรูปธรรม ทั้งในเรื่องของการปรับเปลี่ยนระบบการทํางานใหม่ ที่สามารถตอบโจทย์การเรียนรู้ของเด็กที่เปลี่ยนแปลงอย่างรวดเร็วตามสถานการณ์ของโลกในยุคปัจจุบัน มุ่งแก้ไขปัญหาด้านการศึกษาตามสถานการณ์ต่าง ๆ ที่เกิดขึ้น
ที่สําคัญสภาการศึกษาชุดนี้จะเร่งผลักดันระบบการศึกษาให้สามารถการผลิตกําลังคนให้รองรับกับงาน ผลิตบัณฑิตให้จบการศึกษามาแล้วมีงานทํา และผลิตคนให้ตรงกับงาน เพื่อให้ตลาดแรงงานสามารถขับเคลื่อนไปได้อย่างมีคุณภาพ ซึ่งถือเป็นนโยบายที่สําคัญของ พล.อ.ประยุทธ์ จันทร์โอชา นายกรัฐมนตรี
จงจิตร ฟองละแอ:สรุป
บัลลังก์ โรหิตเสถียร:เรียบเรียง
กิตติกร แซ่หมู่:ถ่ายภาพ